
ДО
ОБЩИНСКИ СЪВЕТ 

ГР. БУРГАС
ДОКЛАДНА ЗАПИСКА

ОТ   РУСКА БОЯДЖИЕВА

ЗАМЕСТНИК – КМЕТ „ЕВРОПЕЙСКИ ПОЛИТИКИ И ПРОГРАМИ“ 

 ОБЩИНА БУРГАС
ОТНОСНО: Кандидатстване на Община Бургас с проектно предложение с работно заглавие „Подобряване на околната среда чрез прилагане на мерки за редуциране замърсяването с  Фини прахови частици /Clean Heating for Clean Air“/ за предоставяне на безвъзмездна финансова помощ по Програма за транснационално сътрудничество ИНТЕРЕГ „Балкани – Средиземно море“, Приоритетна ос 2 “Околна среда“, Специфична цел 2.2. „Устойчиви територии: Насърчаване на транснационалното сътрудничество за ефективно използване на ресурсите и противопоставяне на климатичните промени“ 
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,
Във връзка с отворена схема за безвъзмездна финансова помощ по Програма за транснационално сътрудничество Интерег „Балкани – Средиземно море“ 2014-2020, Община Бургас, в качеството си на водещ партньор, съвместно с Лаборатория по Нанотехнологии - Гърция, ОРИОН Рисърч – Кипър и Център за Развитие – Албания разработва проектно предложение с работно заглавие „Подобряване на околната среда чрез прилагане на мерки за редуциране замърсяването с  Фини прахови частици /Clean Heating for Clean Air“/.

Основната цел на проекта е да насърчи прилагането на интегриран и холистичен подход за подобряване и опазване качеството на въздуха за да се  насърчи устойчиво развитие и генерират възможности за устойчив и интелигентен растеж.
Специфичните цели на проекта са: 
1. Намаляване замърсяването с фини прахови частици (ФПЧ) и достигане на утвърдените норми за съдържание на вредни вещества в атмосферния въздух чрез прилагане различни мерки и подходи, които да използват алтернативни начини за отопление в публичния и частния сектор, с акцент домакинства с ниски доход; 

2. Насърчаване участието на обществеността в процеса на вземане на решения относно прилаганите подходи и мерки за редуцирани на замърсяването с ФПЧ, причинено от отоплението с твърди горива и повиши тяхната информираността, която да доведе до изграждане на поведенчески модели, целящи съпричастност и ангажираност.  

3. Изграждане/насърчаване и подобряване на сътрудничеството между различните заинтересовани страни и изграждане на работна мрежа за споделяне на добри практики, опит и експертиза.
Основните дейности включват мониторинг на ФПЧ, моделиране и изготвяне на модел за управление, който да помогне на местните власти в борбата със замърсяването на въздуха с ФПЧ, причинено от отоплението, прилагане на различни социални и икономически инструменти и мотивиране на целевите групи да не използват алтернативни горива за отопление; широко-мащабна информационна капания и обучения; проучване на добри практики и споделяне на опит и експертиза в областта.   
Добавена стойност на проекта ще донесе изпълнението на пилотна дейност на територията на кв. Долно Езерово за поставяне на филтри за прахови частици на индивидуални горивни инсталации (когато е технически и икономически обосновано) в  избраните  публични (училище и детска градина, които използват за отопление нафта) и частни сгради. 
Максималният размер на безвъзмездната финансова помощ, по Приоритетна ос 2 „Околна среда“, която Община Бургас може да получи  е 1 500 000 Евро със срок на изпълнение не повече от  24 месеца. Безвъзмездната финансова помощ за бенефициента по проекта е 100 %. 
Съгласно изискванията Програмата е необходимо представянето на Решение на Общински съвет при кандидатстване. 

Предвид изложеното и на основание чл. 21, ал. 1, т. 8 от Закона за местното самоуправление и местната администрация, предлагам, Общински съвет- Бургас да приеме следните: 
Р Е Ш Е Н И Е:

Общински съвет Бургас дава съгласие Община Бургас, в качеството си на водещ партньор, да кандидатства с проектно предложение с работно заглавие „Подобряване на околната среда чрез прилагане на мерки за редуциране замърсяването с  Фини прахови частици (ФПЧ)/Clean Heating for Clean Air“/ по Програма за транснационално сътрудничество ИНТЕРЕГ „Балкани – Средиземно море“ 2014-2020, Приоритетна ос 2 “Околна среда“, Специфична цел 2.2. „Устойчиви територии: Насърчаване на транснационалното сътрудничество за ефективно използване на ресурсите и противопоставяне на климатичните промени“. 
С уважение, 
РУСКА БОЯДЖИЕВА
Заместник-кмет „Европейски политики,околна среда“
